text: Brande i Esbjerg var sandsynligvis påsatte
  25 oktober 2011 kl. 12.53
  Politiet mener, at der måske er sammenhæng mellem to brande i Esbjerg i går aftes.
  Først blev der anmeldt en kælderbrand i en etageejendom på Stengårdsvej i Esbjerg. Det skete klokken lidt i syv, og allerede klokken kvart i otte var den gal på J.L. Heibergsallé - også med en kælderbrand.
  Politiet mener, at der er sammenhæng mellem de to brande, som formentlig begge er påsatte. 
  Ingen kom til skade ved brandene, men beboerne blev noget rystede.
  